Mange skyer har indfundet sig over Nordjylland henover natten efter en varm tirsdag. Onsdag står dog også til at blive en solrig dag trods en skyet og blæsende morgen. - Allerede i løbet af formiddagstimerne vil det klare op fra nord. En koldfront passerer ned, og det gør, at der bliver ryddet gevaldigt op i skydækket, siger Thomas Munk, der er vejrvært på TV2. Op mod 22 grader I løbet af eftermiddagen når temperaturerne derfor flere steder op på 22 grader. Både omkring Hirtshals, ned gennem Vendsyssel og i Hobro-området forventes det, at t-shirts og shorts med rette findes frem. Det bliver forholdsvis blæsende i løbet af dagen, men vinden bør aftage hen mod aftentimerne.

Opsummering:
Det bliver op mod 22 grader flere steder i det nordjyske.